
ΑΠΟΣΠΑΣΜΑ                        
Από το πρακτικό της με αριθ. 49ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 413/2023
Στη Λευκάδα σήμερα  στις 28 του μηνός Νοεμβρίου του έτους 2023, ημέρα Τρίτη και ώρα 12:30,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 26254/24-11-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                            ΠΑΡΟΝΤΕΣ                                                                ΑΠΟΝΤΕΣ                   

	1
	Καλός Χαράλαμπος (Πρόεδρος)
	1
	Τσιρογιάννης Γεώργιος

	2
	Σκληρός Φίλιππος
	2
	Τυπάλδος Νικόλαος

	3
	Μαργέλη Μαρία
	3
	Γιαννιώτης Παναγιώτης

	4
	Βικέντιος Νικόλαος  
	4
	Κοντογιώργης Σπυρίδων

	5
	Λύγδας Σπυρίδων 
	5

	7
	
	7

	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

ΘΕΜΑ 1ο: Απόφαση Ο.Ε. για xορήγηση εντολής στη Δικηγόρο του Δήμου Λευκάδας με πάγια αντιμισθία Μαυρέτα Καρύδη, παράστασης και εκπροσώπησης του Δήμου Λευκάδας  ενώπιον του Moνομελούς Πρωτοδικείου Λευκάδας με την διαδικασία κατάθεσης των εκατό είκοσι ημερών  στην με  αριθμό κατάθεσης 264/2023  αγωγή του Ν.Π.Δ.Δ με την επωνυμία ΙΕΡΑ ΑΝΔΡΩΑ ΚΟΙΝΟΒΙΑΚΗ ΜΟΝΗ ΥΠΕΡΑΓΙΑΣ ΘΕΟΤΟΚΟΥ ΦΑΝΕΡΩΜΕΝΗΣ ΛΕΥΚΑΔΟΣ  η οποία  στρέφεται μεταξύ άλλων και  στο Δήμο Λευκάδας για διόρθωση των αρχικών εγγραφών στο Ελληνικό Κτηματολόγιο.

Εισηγήτρια: Μαυρέτα Καρύδη, δικηγόρος του Δήμου

Ο Πρόεδρος της Ο.Ε. κ. Χαράλαμπος Καλός, Δήμαρχος, έδωσε τον λόγο στην κα  Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:

«Περιήλθε εις γνώση μου η  από 15-9-2023 και αριθμό κατάθεσης 264/2023  αγωγή του  Ν.Π.Δ.Δ με την επωνυμία ΙΕΡΑ ΑΝΔΡΩΑ ΚΟΙΝΟΒΙΑΚΗ ΜΟΝΗ ΥΠΕΡΑΓΙΑΣ ΘΕΟΤΟΚΟΥ ΦΑΝΕΡΩΜΕΝΗΣ ΛΕΥΚΑΔΟΣ  η οποία  στρέφεται μεταξύ άλλων και  στο Δήμο Λευκάδας για διόρθωση των αρχικών εγγραφών στο Ελληνικό Κτηματολόγιο,η οποία  στρέφεται μεταξύ άλλων και  στο Δήμο Λευκάδας 

Στην ως άνω αγωγή μεταξύ άλλων αναφέρονται τα εξής:

 To αίτημά του είναι να αναγνωριστεί ότι κατά την 17-12-2007 η Ιερά Μονή ήταν αποκλειστική κυρία των ακολούθων επιμέρους τμημάτων της ενιαίας ιδιοκτησίας της ήτοι τμήματος Ε  εμβαδού  1.503,43 τ.μ  και αποτυπώνεται στο τοπογραφικό διάγραμμα του πολιτικού μηχανικού Σπύρου Αργύρη με τα σημεία κορυφών (Κ2, Κ3, Κ4, Κ5, Κ6, Κ7, Κ20, Κ19, Κ18, Κ17, 32, 1, Κ15, Κ14, Κ12, 3, 4, 5, Κ2).   

Εν προκειμένω όμως  όλα τα τμήματα που διεκδικούνται με ΚΑΕΚ 

34026ΕΚ0043 φέρουν επωνυμία Ελληνικό Δημόσιο συνεπώς σύμφωνα με πάγια νομολογία των Δικαστηρίων ο Δήμος Λευκάδας δεν νομιμοποιείται  παθητικά και η αγωγή ως προς αυτόν είναι απαράδεκτη αφού ενάγεται ως αληθής δικαιούχος του γεωτεμαχίου με ΚΑΕΚ34026ΕΚ0043 το Ελληνικό Δημόσιο .Εξάλλου δεν   έχει προσεπικληθεί για να ασκήσει παρέμβαση και   η τυπική επίδοση της αγωγής προς τον Δήμο δεν τον καθιστά διάδικο , ως εκ τούτου κρίνω σκόπιμο ότι η εν λόγω αγωγή δεν φέρει έννομες συνέπειες για το Δήμο Λευκάδας.

Εκτός των ανωτέρω έχω αναζητήσει υπηρεσιακές απόψεις από την ΥΔΟΜ ώστε να γνωρίσω περαιτέρω για το ιδιοκτησιακό καθεστώς των διεκδικουμένων τμημάτων  

Επειδή ο Δήμος Λευκάδας έχει έννομο συμφέρον προς τούτο                 

                       ΓΙΑ ΟΛΟΥΣ ΤΟΥΣ ΑΝΩΤΕΡΩ ΛΟΓΟΥΣ 

Εισηγούμαι να τεθεί το θέμα στην Οικονομική επιτροπή του Δήμου Λευκάδας και να χορηγήσει εντολή  ή μη, στην Δικηγόρο του Δήμου Λευκάδας με πάγια αντιμισθία Καρύδη Μαυρέτα να παρασταθεί και να εκπροσωπήσει το Δήμο Λευκάδας  ενώπιον του Πρωτοδικείου  Λευκάδας , κατά της 264/2023  αγωγής  , του Ν.Π.Δ.Δ με την επωνυμία ΙΕΡΑ  ΑΝΔΡΩΑ ΚΟΙΝΟΒΙΑΚΗ ΜΟΝΗ ΥΠΕΡΑΓΙΑΣ ΘΕΟΤΟΚΟΥ ΦΑΝΕΡΩΜΕΝΗΣ ΛΕΥΚΑΔΟΣ  η οποία  στρέφεται μεταξύ άλλων και  στο Δήμο Λευκάδας.

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή στην Δικηγόρο του Δήμου Λευκάδας με πάγια αντιμισθία Καρύδη Μαυρέτα, να παρασταθεί και να εκπροσωπήσει το Δήμο Λευκάδας, ενώπιον του Πρωτοδικείου Λευκάδας, κατά της 264/2023  αγωγής, του Ν.Π.Δ.Δ με την επωνυμία ΙΕΡΑ  ΑΝΔΡΩΑ ΚΟΙΝΟΒΙΑΚΗ ΜΟΝΗ ΥΠΕΡΑΓΙΑΣ ΘΕΟΤΟΚΟΥ ΦΑΝΕΡΩΜΕΝΗΣ ΛΕΥΚΑΔΟΣ,   η οποία  στρέφεται μεταξύ άλλων και  στο Δήμο Λευκάδας .



Η απόφαση αυτή πήρε αύξοντα αριθμό: 413/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

